Sharif Babu

Sharif Babu (1927 – 16 Mei 1985) merupakan seorang pelakon filem Melayu, yang paling dikenali Sinonim dengan watak Cetti di layar perak dalam trilogi Do Re Mi dan Anak Bapak bersama arahan Tan Sri P. Ramlee.

Kehidupan awal
Nama sebenar beliau ialah Sharif bin Babu, dilahirkan di Sungai Pinang, Pulau Pinang pada tahun 1927. Beliau mendapat pendidikan sehingga darjah 5 di Sekolah Melayu Kampung Jawa, Pulau Pinang. Selepas meninggalkan alam persekolahan. Sharif terus dibawa ke dunia seni oleh keluarganya, beliau mendapat bimbingan bapa saudaranya, Pak Jab.

Kerjaya
Beliau banyak beraksi dalam filem-filem terbitan Merdeka Filem Studio yang turut membabitkan seniman Allahyarham Tan Sri P. Ramlee, antaranya Masam-Masam Manis, Do Re Mi, Nasib Do Re Mi, Keluarga 69, Ahmad Albab dan Anak Bapak. Watak yang kerap dibawa oleh beliau ialah sebagai Ceti atau Samseng, Sharif Babu memang sinonim dengan watak-watak ini, malah kalau disebut 'ceti' maka wajah beliaulah yang menerpa difikiran. Diakhir penglibatan beliau dilayar perak, Sharif sempat berlakon bersama seniman Allahyarham Dato' Sudirman Haji Arshad filem Kami pada tahun 1982, beliau membawakan watak Pak Du, lelaki budiman yang berbeza dengan watak yang lazimnya diberikan kepada beliau. Menerusi Filem Kami, Sharif Babu telah dicalonkan sebagai Pelakon Pembantu Terbaik di Festival Filem Malaysia ke-3, namun anugerah itu tidak dimenanginya.

Mungkin ramai yang tidak tahu, selain mewarnai layar perak dengan watak komedi, Sharif Babu juga merupakan seorang pemuzik, beliau merupakan seorang pemain gendang dan rebana dalam kumpulan muzik tradisional yang terkenal di Pulau Pinang, kumpulan Pak Jab Ronggeng yang juga merupakan bapa saudaranya. Selain daripada itu beliau juga pernah menyertai kumpulan muzik yang diketuai oleh pemuzik terkenal, Hamzah Dolmat. Penglibatan beliau dalam kumpulan muzik ini telah membawanya mengembara sambil membuat persembahan di luar negara, antaranya di London, Berlin, Manila, Sri Lanka, Indonesia dan Thailand. Bakat seni muzik yang mengalir dalam tubuhnya itu dikatakan diwarisi dari bapanya, Pak Babu yang terkenal di pentas bangsawan, selain pakar bermain rebana.

Satu fakta menarik tentang Sharif Babu ialah, beliau merupakan salah seorang bekas suami kepada seniwati terkenal, Mak Enon, mereka mendirikan rumahtangga pada tahun 1952. Pada ketika itu, Sharif Babu baru berusia 25 tahun, sementara Mak Enon pada ketika itu telah pun berusia 41 tahun.Mengenang Artis Lama -- Shariff Babu disangka anggota kongsi gelap. Rumahtangga mereka tidak kekal lama, mereka berpisah dan Sharif terus menduda, sementara Mak Enon telah menemui jodoh baru.

Pada 1982, Sharif bersara dari bidang lakonan.

Kematian
Sharif Babu menghembuskan nafasnya yang terakhir pada hari khamis, 16 Mei 1985PERGIMU TAKKAN KEMBALI LAGI di Hospital Besar Kuala Lumpur akibat penyakit jantung, selain komplikasi beberapa penyakit lain seperti kencing manis, batuk kering dan darah tinggi ketika itu beliau berusia 58 tahun. Jenazahnya telah disemadikan di Tanah Perkuburan Islam Taman Kota, Allahyarham meninggalkan tiga orang anak, dua lelaki dan seorang perempuan.

Filemografi

Filem
 Tahun Tajuk Watak Catatan  1959 Pendekar Bujang Lapok Sarjan Hantu (tidak dikreditkan) Filem pertama 1965 Masam-Masam Manis Peragut Beg Pelakon tambahan 1966 Do Re Mi  Lelaki India/Aya/Chetty  Nasib Do Re Mi  Sharif 1967 Keluarga 69 Salah seorang kawan Osman Bakar  Pelakon tambahan 1968 Anak Bapak  Cetty Linggam Ahmad Albab Sarjan Polis1969 6 Jahanam  Mumbala (Ahli Kumpulan Enam Jahanam) Keranda Jingga Ahmad 1970 Gelora  Ayah Mariati  1971 Pedang Sakti Jamong1973 Satu Penentuan Ayah Murad  Satria Kawan Ketua Kampung 1975 Si Buta Datuk Berempat  Pertiwi Jiwa Remaja Majikan Hairi I  1979 Tuan Badul1981 Langit Tidak Selalu Cerah Si Luncai Si Luncai Pembantu Demang  Setinggan1982 Sikit Punya Gila Bomoh  KamiInternational Film Guide, 1983, Peter Cowie, Tantivy Press, 1 Dec 1983 - Performing Arts - 496 pages  Pak Du Filem terakhir 

Drama
 Tahun Tajuk Watak Saluran TV 1965 Keluarga Si TompelTV11969 Cahaya Dari Ka'bah Korban Kerana Keturunan Debaran

Rujukan

Pautan luar


Kategori:Pelakon Melayu 
Kategori:Kelahiran 1927
Kategori:Kematian 1985
Kategori:Orang dari Pulau Pinang
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon filem Malaysia
Kategori:Pelakon lelaki Malaysia abad ke-20
Kategori:Kematian akibat serangan jantung
Kategori:Kematian akibat penyakit kencing manis
Kategori:Orang Malaysia berketurunan India